Page:Oxford Book of English Verse 1250-1900.djvu/446

 'And fair Marg'ret, and rare Marg'ret, And Marg'ret o' veritie, Gin e'er ye love another man, Ne'er love him as ye did me.'

372. Fair Annie

The reivers they stole Fair Annie, As she walk'd by the sea; But a noble knight was her ransom soon, Wi' gowd and white monie.

She bided in strangers' land wi' him, And none knew whence she cam; She lived in the castle wi' her love, But never told her name.

'It's narrow, narrow, mak your bed, And learn to lie your lane; For I'm gaun owre the sea, Fair Annie, A braw Bride to bring hame. Wi' her I will get gowd and gear, Wi' you I ne'er gat nane.

'But wha will bake my bridal bread, Or brew my bridal ale? And wha will welcome my bright Bride, That I bring owre the dale?'

'It's I will bake your bridal bread, And brew your bridal ale; And I will welcome your bright Bride, That you bring owre the dale.'